Колеги,

публикувам въпроса ми зададен на сайта на НЗОК рубрика "Въпроси и отговори", от който става ясно , че заплащането на административната услуга издаване на медицинска/извинителна бележка бланка МЗ 120 не е в пакета дейности, гарантиран от бюджета на НЗОК по наредба№2, тоест всяко лечебно заведение може да формира цена за услугата :
Заплащане за извинителна бележка от: Георги Теодоров Миндов Дата: 10.01.2017 15:21:02
Здравейте, Въпроса ми е следния: Включена ли е дейността по издаването на медицинска /извинителна/ бележка бл. МЗ.120 от ОПЛ за дете/ученик в наредба №2/2016г. за Основен пакет дейности гарантиран от бюджета на НЗОК?
Отговор от НЗОК Дата: 19.01.2017 16:13:04

**Уважаеми г-н Миндов,
НЗОК заплаща само за дейности и издаване и заверяване на документи, съгласно Наредба № 2 от 25.03. 2016 г. за определяне на основния пакет от здравни дейности, гарантиран от бюджета на НЗОК. Случаите, описани в глава VIII „Дейност по медицинска експертиза” са: Изготвяне на медицинско удостоверение за встъпване в брак; Изготвяне на медицинско удостоверение за постъпване на работа на лица от 16- до 18-годишна възраст; Медицинска експертиза на работоспособността; Издаване на първичен болничен лист; Издаване на вторичен болничен лист; Насочване за медицинска експертиза към Лекарска консултативна комисия (ЛКК); Подготвяне на документи за представяне пред ТЕЛК). В тези случаи здравноосигурените не дължат заплащане за издадените им медицински документи/удостоверения. В останалите случаи здравноосигурените лица следва да заплащат за издаване на документи - по цени на лечебното заведение. Извън дейностите, които заплаща НЗОК, лечебните заведения трябва да имат изготвен ценоразпис, поставен на видно място, от който пациентите да се информират за цените на предлаганите услуги и консумативи.**